Hoopis teine küsimus on muidugi venelaste lemmiksõna "fašism". Rangelt võttes peaks fašism olema 1920. aastate Itaalias levima hakanud ideoloogia, mida esindas Benito Mussolini diktatuur. Vene retoorikas on esifašist muidugi Adolf Hitler, kes ise pidas end hoopiski natsionaalsotsialistiks. Nüüd on Karjala Vabariigi võimumehed fašistide hulka arvanud ka 1940. aastate Soome demokraatlikult valitud valitsuse.